आनंदीबेन पटेल ने जैविक खेती के लिये किसानों को प्रेरित किया
राघव दुबे ने पाया 10वां स्थान. अनुशासन में रहकर काम करेंगी साध्वी पीएम मोदी को बताया किसान हितैषी. दो भारतीयों गेंदबाजों को पीछे छोड़ा, मलिंगा टॉप 5 गेंदबाजों में शामिल. मानसून का इंतजार केरल में देरी . दिल्ली की महिलाओं को केजरीवाल का तोहफा . कई शहरों में तेज आंधी, बारिश के साथ ओले गिरे . व्यापम में आठ मामलों की जांच फिर से . रमजान पर निकाली गई सबसे छोटी कुरान . मंत्री बोले फॉल्ट के कारण गुल हो रही है बिजली . कम्प्यूटर बाबा बोले नर्मदा पर राजनीति न हो . समय से पहले प्रहलाद पटेल पूरा करेंगे हर काम. रेत खदान पर छापा, 50 डंपर, दो पोकलेन और एक जेसीबी जब्त. बुजुर्ग की नसीहत से नाराज ग्रामीण ने कर दी हत्या. बिजली कटौती के बाद गिरी इंजीनियरों पर गाज. प्रेमी की लाश मिली नाले में , सामने हैं प्रेमिका का घर . मुख्य सचिव को रोकना , पड़ा थानेदार को महंगा . मौसम ने ली करवट, बिलासपुर में बारिश. सरकारी कर्मचारियों का होगा मुफ्त इलाज.
राज्यपाल से मिले गुजरात राज्य से आये किसानों के दल
एमपी की राज्यपाल श्रीमती आनंदीबेन पटेल से आज राजभवन में गुजरात राज्य से आये किसानों के दल ने सौजन्य भेंट की और खेती के नये-नये तरीकों के बारे में अपने अनुभव साझा किये। श्रीमती पटेल ने किसानों को जैविक खेती के लिये प्रेरित करते हुए कहा कि खेती को लाभ का धंधा बनाने के लिये यह सशक्त माध्यम है।
राज्यपाल श्रीमती पटेल ने कहा कि मध्यप्रदेश सरकार और प्रधानमंत्री श्री नरेन्द्र मोदी ने किसानों के लिये महत्वपूर्ण योजनाएँ लागू की हैं। उन्होंने किसानों से योजनाओं का अधिक से अधिक लाभ प्राप्त करने का अनुरोध करते हुए कहा कि सरकार सहायता कर सकती है, मार्गदर्शन प्रदान कर सकती है, लेकिन योजनाओं का लाभ लेने के लिये किसानों को स्वयं आगे आना होगा। राज्यपाल ने मध्यप्रदेश में किसानों और सरकार के संयुक्त प्रयासों की सराहना करते हुए बताया कि राज्य को विगत 5 वर्ष से निरंतर राष्ट्रीय स्तर पर कृषि कर्मण अवार्ड से विभूषित किया जा रहा है।
राज्यपाल ने किसानों से कहा कि अपने बच्चों को खेती से जुड़े कुटीर उद्योग स्थापित करने के लिये प्रेरित करें। सरकार की मुद्रा बैंक योजना का उल्लेख करते हुए उन्होंने बताया कि इस योजना में खेती से जुड़े कुटीर उद्योग स्थापित करने के लिये समुचित आर्थिक सहायता उपलब्ध करवाई जाती है। श्रीमती पटेल ने किसानों को सलाह दी कि खेतों और बगीचों को जानवरों से होने वाले नुकसान से बचाने के लिये आसपास बागड़ जरूर लगायें।
श्रीमती पटेल ने कहा कि खेतों की उर्वरा शक्ति बनाये रखने के लिये जैविक खाद, पानी और अन्य आधुनिक संसाधनों का उपयोग आवश्यक है। उन्होंने फलों की खेती को किसानों के लिये लाभदायक बताते हुए कहा कि सीताफल, अमरूद, चीकू जैसे फलों का उपयोग आइस्क्रीम तथा अन्य उत्पाद बनाने में किया जाता है। इसकी खेती से किसान एक निश्चित अतिरिक्त आय प्राप्त कर सकते हैं।
राज्यपाल श्रीमती पटेल से मिलने आये किसान भोपाल स्थित सेंट्रल इंस्टीट्यूट ऑफ एग्रीकल्चर इंजीनियरिंग में प्रशिक्षण प्राप्त कर रहे हैं। राज्यपाल से मुलाकात के समय आत्मा प्रोजेक्ट गाँधी नगर और राजभवन के वरिष्ठ अधिकारी उपस्थित थे।